open-index/open-wikipedia-markdown huggingface dataset:
Markgrevskapet Antwerpen

**Markgrevskapet Antwerpen** også kjent som **mark Antwerpen** var fra det 11. århundre navnet på området rundt byene Antwerpen og Breda. Det antas at markgrevskapet hadde sine røtter i Ottonenes politikk. Antwerpen var sammen med markgrevskapene Valenciennes og Ename, et militært bufferområde ved det tyske rikets vestgrense. På den andre siden av elven Schelde lå det franske kongeriket (det vestfrankiske riket).  Til å begynne med var markgrevskapet begrenset til områdene langs Schelde, noe som muligens kan komme overens med «de pagus Renensis». Etter at Ansfridus, den siste greven av gauet Toxandria, ble biskop av Utrecht i 994 skal også Taxandria ha blitt føyd til markgrevskapet.

Mark Antwerpen falt under hertugene av Nedre-Lotharingen så tidlig som i det 11. århundre, da keiser Henrik IV i 1076 utnevnte Godfried av Bouillon til markgreve. Etter at Godfried døde i 1101 fikk Henrik I av Limburg tittelen, han gjeninnførte betalingen av tiende til kirkene i Antwerpen som Godfried av Bouillon hadde fjernet. I 1106 ble hertugdømmet, og dermed også markgrevskapet Antwerpen gitt til Godfried I av Leuven (se liste over grever av Leuven og hertuger av Brabant). Grevene av Leuven fikk forøvrig råderett av herren til Breda over Leuven. Dirk VII, greve av Holland, gjorde også krav på Breda, men i 1200 ble byen definitivt lagt under hertugdømmet Brabant. Tittelen **markgreve** eller **marki av Antwerpen** var en embtstittel, som hørte til hertugdømmet av Nedre-Lotharingen, for hertugene av Brabant. Likevel viste de til denne for å bli tilkjent tittelen *markgreve av det [[Det hellige romerske rike av den tyske nasjon|Det hellige romerske rike]] (*marchio Sancti Emperii'') i adelsprotokollen.

I 1549 utstedte keiser Karl V en pragmatisk sanksjon som anga margrevskapet Antwerpen som et separat område innen de sytten nederlandske provinsene. Denne delen av sanksjonen ble endret tilbake etter en stund, og Antwerpen ble på nytt sett som en del av Brabant. 

Etter åttiårskrigen forble Breda en del av Staats-Brabant (De forente Nederlandene), mens Antwerpen falt tilbake i spanske hender, se beleiringen av Antwerpen (1584-1585).  

Etter at markgrevskapet Antwerpen hadde mistet distriktet Breda, drostskapet Bergen op Zoom og Steenbergen, var det tre byer og syv distrikter med tilhørende områder som utgjorde Antwerpen. Byene var Antwerpen, Lier og Herentals. Herentals var samtidig et distrikt, ved siden av de seks andre: Land van Arkel, drostskapet Geel, Hoogstraten, Land van Rijen, Turnhout og drostskapet Zandhoven.

Mer enn to hundre år senere, under den franske okkupasjonen ble markgrevskapets områder delt inn i  departementet Deux-Nèthes (ned. Twee Neten).

## Eksterne lenker
* De 17 statene som var tilstede ved Staten-Generaals møte 15. oktober 1555
Indiamuntjak

* *M. m. annamensis*
* *M. m. aureus*
* *M. m. bancanus*
* *M. m. curvostylis*
* *M. m. grandicornis*
* *M. m. malabaricus*
* *M. m. montanus*
* *M. m. muntjak*
* *M. m. nainggolani*
* *M. m. nigripes*
* *M. m. peninsulae*
* *M. m. pleicharicus*
* *M. m. robinsoni*
* *M. m. rubidus*
* *M. m. vaginalis*

**Indiamuntjak** *Muntiacus muntjak* er et lite hjortedyr som finnes i Sørøst-Asia. Det er den mest utbredte arten av muntjaker.

## Beskrivelse
Indiamuntjak har en rødbrun- eller gråbrun kort og myk pels, som av og til kan ha innslag av mer kremfarget behåring. Den blir ca. 30-60 cm i skulderhøyde og veier gjerne omkring 15-35 kg. 

Bukkene utvikler gevir som består av en hornstilk som kan måle opp mot 15 cm. Geviret felles årlig og nytt vokser ut. Hannene er ekstremt territoriale og gjerne svært voldsomme i forhold til størrelsen. De vil utfordre andre bukker som kommer inn på territoriet og slåss med både horna og de forstørrede øvre hjørnetennene som våpen. De er også kjent for å kunne forsvare seg godt mot ulike mindre rovdyr, eksempelvis løshunder.

Arten parer seg året rundt. Kalvene blir kjønsmodne i 6-12 måneders alderen og må forlate mora når de er omkring 6 måneder gamle. Hunnen går drektig i omkring 6 måneder. Hun føder 1-2 kalver, som ved fødselen veier omkring 500 gram.

## Ernæring
Arten er nærmest altetende, selv om frukt, bær, urter, skudd og planter utgjør hovedføden. Det er imidlertid også kjent at indiamuntjaken spiser fugleegg og smådyr, herunder også kadaver, om anledningen byr seg.

## Annet
Arten har stått oppført på IUCNs rødliste som  LR/lc (lav risiko, ikke bekymringsfull) siden 1996, men flere underarter er allikevel truet. Jakt og tap av habitat er de vanligste årsakene.

## Underarter
Det er beskrevet minst 15 underarter, men det er usikkert om alle kan kalles egne underarter. Noen kan bli klassifisert som varieteter.

* *M. m. annamensis*, Indokina
* *M. m. aureus*, Indiahalvøya
* *M. m. bancanus*, Billiton- og Bangkaøyene (Indonesia)
* *M. m. curvostylis*, Thailand
* *M. m. grandicornis*, Myanmar
* *M. m. malabaricus*, Sør-India og Sri Lanka 
* *M. m. montanus*, Sumatra
* *M. m. muntjak*, Java og Sør-Sumatra
* *M. m. nainggolani*, Bali og Lombokøya (Indonesia)
* *M. m. nigripes*, Vietnam og Hainanøya i Sør-Kina
* *M. m. peninsulae*, Malaysia 
* *M. m. pleicharicus*, Sør-Borneo 
* *M. m. robinsoni*, Bintanøya og øygruppen Linga (Indonesia)
* *M. m. rubidus*, Nord-Borneo
* *M. m. vaginalis*, Myanmar til Sørvest-Kina

## Referanser




## Eksterne lenker
* 
* ''Muntiacus muntjak'' (IUCN)
Royal League 2006/2007

**[[Royal League]] 2006/2007** ble arrangert av de nordiske fotballforbundene. Turneringen begynte i november og ble avsluttet i mai. De 4 beste klubbene fra seriene i Norge, Sverige og Danmark deltok. Norge stilte med lagene , ,  og . De 12 lagene ble fordelt til 3 innledende gruppespill. Nummer 1 og 2 fra hvert land ble plassert i samme gruppe som nummer 3 og 4 fra de andre landene. Nummer 1 og 2 fra gruppespillene pluss de to beste 3'erne gikk videre til kvartfinalene.

## Gruppespillet
### Gruppe 1
* Rosenborg – Brann 1-3 
* Helsingborgs IF – Rosenborg (19. november) 3-1 
* Brann – Helsingborgs IF (26. november) 2-2 
* OB – Rosenborg (26. november) 5-3  
* Brann – OB (3. desember) 1-1  
* Rosenborg – Helsingborgs IF (3. desember) 0-0  
* Helsingborgs IF – OB (7. desember) 1-0 
* Brann – Rosenborg (7. desember) 3-2
* Helsingborgs IF – Brann (10. desember) 2-2
* Rosenborg – OB (10. desember) 0-1
* OB – Helsingborgs IF  (18. februar) 3-0
* OB – Brann (25. februar) 3-2

### Gruppe 2
* Hammarby – Lillestrøm (18. november) 1-1  
* Hammarby – Brøndby IF (23. november) 2-3
* Lillestrøm- Hammarby (26. november) 2-0 
* Brøndby IF – Hammarby (30. november) 3-1 
* Lillestrøm – FC København (30. november) 1-0  
* FC København – Lillestrøm (3. desember) 0-1 
* Lillestrøm – Brøndby IF (7. desember) 1-1 
* Brøndby IF – Lillestrøm (10. desember) 1-1
* Hammarby- FC København (10. desember) 1-2
* FC København – Brøndby IF  11. februar) 0-1
* Brøndby IF – FC København (18. februar) 1-3
* FC København – Hammarby (25. februar) 4-0

### Gruppe 3
* IF Elfsborg- AIK 4-0 
* Vålerenga – IF Elfsborg (19. november) 2-1 
* Vålerenga – Viborg FF (23. november) 1-0  
* Viborg FF – IF Elfsborg (26. november) 2-2
* AIK – Vålerenga (26. november) 1-1 
* AIK – Viborg FF (30. november) 1-1
* IF Elfsborg – Viborg FF (2. desember) 1-0  
* Vålerenga – AIK (3. desember) 4-2 
* Viborg FF – Vålerenga (7. desember) 2-2
* AIK – IF Elfsborg (7. desember) 1-1
* Viborg FF – AIK (10. desember) 1-2
* IF Elfsborg – Vålerenga (10. desember) 2-3

## Kvartfinaler

## Semifinaler

## Finale
Økologisk fotavtrykk

Et **økologisk fotavtrykk** er en metafor som gir et tall for hvor mye produktivt jord- og vannareal som kreves for å produsere de ressursene vi forbruker og for å absorbere våre utslipp. Måling av det økologiske fotavtrykket er en vanlig metode brukt som et forsøk på å få en indikator på miljømessig bærekraft. Den har blitt brukt til å måle og regulere ressursforbruket i en økonomisk enhet. Det har blitt forsøkt brukt til å måle bærekraften til produksjons- og servicebedrifter, organisasjoner, regioner og nasjoner.

Økologisk fotavtrykk måles i areal, men det er ikke noen intuitiv metode å omregne utslipp av drivhusgasser til areal for å inngå i fotavtrykk-beregning. Dette er forsøkt løst ved å omregne utslipp av klimagasser til hvor stort areal med skog som måtte ha blitt plantet for å ta opp utslippene. Nesten hele «underskuddet» som økologisk fotavtrykk-beregninger finner skyldes denne regneøvelsen.

Økologisk fotavtrykk har blitt omtalt eller promotert av blant annet World Wide Fund for Nature, Worldwatch Institute, FNs miljøprogram og Verdens naturvernunion.

Uttrykket ble først brukt av den kanadiske professoren William Rees i 1992.

## Referanser


## Eksterne lenker
* Kalkulator for økologisk fotavtrykk
* Et prosjekt som skulle beregne Oslos økologiske fotavtrykk
* WWF om økologisk fotavtrykk
* Global Footprint Network
Magnus (TV-program)

***Magnus*** er et norsk populærvitenskapelig TV-program for barn og ungdom som ble sendt på NRK fra 1986 til 1994. Programleder var Harald Mæle. Programmet var i magasinformat og omhandlet naturen og universet. Seerne kunne sende programredaksjonen spørsmål om disse tema og få svar når programmet gikk på lufta. *Magnus* gikk en gang i måneden og var i betydelig grad basert på innkjøpte filmer som ble sendt som innslag. Programmets målgruppe var barn/ungdom fra 10 til 14 år.

Sverre M. Fjelstad var med i gruppen som stod for produksjonen.

## Referanser


## Eksterne lenker
*
Abdülmecid

**Abdülmecid I** (osmansk tyrkisk:  *‘Abdü’l-Mecīd-i evvel*, født 23. april 1823 i Istanbul, død 25. juni 1861 samme sted) var den 31. sultanen av Det osmanske riket.

## Referanser


## Eksterne lenker
* Encyclopædia Britannica - Abdülmecid I
* TheOttomans.org - Abdulmecid I
Tellus Radio

**Tellus Radio** var en lokalradio i Oslo- og omegn, og samtidig Norges første minoritetsspråklige radiostasjon. Radioen ble stiftet som Radio Immigranten i 1982 av Immigranten Kollektivet (Antirasistisk Senter). De sendte på FM 99,3 i varierte sendinger på 8 ulike språk. Sendingene kunne også streames gjennom kanales nettider.

Stasjonen var politisk uavhengig og sendte kulturstoff som litteratur, kunst, dikt, radioteater, subkultur og musikk. Tellus Radio arbeidet, så lenge det varte, for å øke informasjonsnivået blant minoritetsspråklige og styrke kommunikasjonen mellom minoritet og majoritet. De inviterte jevnlig artister og kulturpersonligheter til studio og dekket alt som berører det flerkulturelle aspektet i Oslo- og omegn. Over 70 frivillige bidrar til gjennomføringen av nær 50 sendetimer i uken. 

Fra 1. januar 2008 ble *Tellus Radio* av økonomiske årsaker nedlagt.

## Referanser

## Eksterne lenker
* Radiostasjonens nettsider
Borneisk muntjak

**Borneisk muntjak** (*Muntiacus atherodes*), også kalt **gul borneomuntjak**, er et lite hjortedyr som bare lever på øya Borneo. Den er svært lik indiamuntjak, som også finnes på Borneo, men horna er kortere og pelsen mer gulbrun. Den er en av elleve kjente arter i slekten muntjak.

## Beskrivelse
Borneisk muntjak blir ca. 25-50 cm i skulderhøyde og veier gjerne omkring 12-18 kg. Den er gulbrun i fargen og har en mørk brun stripe som løper langs ryggraden og er spesielt framtredende i overgangen mot nakken på dyret. Den korte halen er nærmest hvit på undersiden og mørk brun på oversiden.

Bukkene utvikler gevir som består av to hornstilker som kan måle opp mot 7 cm (typisk kortere) i lengde. Geviret felles sjelden. Hannene er territoriale og kan være ganske voldsomme i forhold til størrelsen. De vil utfordre andre bukker som kommer inn på territoriet og slåss med både horna og de forstørrede øvre hjørnetennene som våpen.

Arten parer seg året rundt. Kalvene, som har lyse prikker, blir kjønsmodne i 6-12 måneders alderen og må forlate mora når de er omkring 6 måneder gamle. Hunnen går drektig i omkring 6-7 måneder. Hun føder 1-2 kalver, som ved fødselen veier omkring 400-500 gram.

Totalbestanden av dyr er antatt å være på omkring 5&nbsp;000-.6&nbsp;000 dyr, hovedsakelig sør i Anhui og vest i Zhegan.

## Annet
Arten, som ganske nylig ble anerkjent som en egen art (Groves & Grubb, 1982), står oppført på IUCNs rødliste som NT (nær truet) siden 2016.

## Referanser


## Eksterne lenker
* 
* ''Muntiacus atherodes'' (ultimateungulate.com)
Grevskapet Zeeland

**Grevskapet Zeeland** var en av de sytten nederlandske provinsene. I senere tid er det tidligere grevskapet føyd sammen med Zeeuws-Vlaanderen til den nederlandske provinsen Zeeland. Området har ofte veklset herrer, de sterke naboene – grevskapet Holland, grevskapet Hainaut og grevskapet Flandern – sørget for det. Likevel forble Zeeland en selvstendig stat som ble regjert av grevene av Holland, hertugene av Burgund og de spanske habsburgerne.  

Etter åttiårskrigen ble Zeeland del av De forente Nederlandene. Både før og etter at Nederlandene erklærte seg uavhengig hadde Zeeland og Holland visse felles instanser, et eksempel er Holland og Zeelands høyesterett, som var landets øverste rettsinstans etter at de nordlige provinsene hadde erklært seg uavhengige av keiserens makt og retten Mechelens høyesterett hadde til å dømme. Under Den bataviske republikken ble grevskapet Zeeland et departement og ikke lengre en (teoretisk sett) selvstendig (del)stat. 

## Grevskapets byer
* Middelburg (1217)
* Sint Maartensdijk (1491)
* Terneuzen (1584)
* Tholen (1366)
* Veere (1355)
* Vlissingen (1315)
* Zierikzee (1248)
Korinter

**Korinter** er en type rosin som har navn etter den greske byen Korint. En korint er laget av tørkede stenfrie druer av en særskilt varietet av vinranke, *Vitis vinifera var. apyrena*, og danner en liten rosin.

Korinter kommer fra middelhavslandene i Syd-Europa og Vest-Asia, særlig Hellas. De ble ofte utført via havnen i Korint.

## Kilder
* Korinter (14. februar 2009), *Store norske leksikon*. Fri artikkel henta 8. januar 2014.
Svinviktunnelen

**Svinviktunnelen** er en tunnel på fylkesvei 6145 i Surnadal kommune i Møre og Romsdal. Tunnelen går mellom Svinvika og Markussteinen på nordøstsiden av Todalsfjorden. Den er  meter lang og ble åpnet 10. august 2001. Tunnelen avløste et svingete og rasfarlig veiparti.

## Se også
*Veitunneler i Norge

## Eksterne lenker
* NRK: Tunnelopning i Todalen (9. august 2001)
* The World's Longest Tunnel Page
Valle videregående skole (Setesdal)

:*For flere skoler med samme navn, se [[Valle videregående skole]]*

**Valle videregående skole** (Valle vidaregåande skule) var en videregående skole i Valle i Setesdal i Aust-Agder, siden 2006 er den avdeling Valle av Setesdal vidaregåande skule.

Avdelingen tilbyr full opplæring i gullsmedfaget med landsdekkende tilbud i Vg2 Design og gullsmedhåndverk, og toårig Vg3 Gullsmedfag som fører til svenneprøve og erstatter tiden som gullsmedlærling. Avdelingen har 8 ansatte og 30 elever, og har bla. eget hybelbygg for elevene sine

## Historie
Den videregående skolens historie i Valle startet i 1972 i kjelleren på Valle skule med husstellinje. I 1976 fikk skolen eget internat. Skolen flyttet inn i egne lokaler og ble en selvstendig videregående skole i 1982. Utdanningstilbud som vev, snekker, kokk og servitør, aktivitørlinje og helse og sosialfag har vært gitt ved skolen. En periode tilbød skolen 3-årig landslinje for musikk, dans og drama med fordypning i folkemusikk. En egen avdeling under Valle videregående skoles administrasjon ble opprettet på Hovden med reiselivsaktiviteter. Avdelingen ble høsten 1990 skilt ut som Hovden skigymnas.

I 1995 startet skolen med utdanning i gullsmedfag, med bakgrunn i den rike sølvsmed-tradisjonen i Setesdalen. Skolen prøvde på begynnelsen av 1990-tallet også å starte en linje for folkemusikk og folkedans, men grunnet for få søkere ble det skrinlagt. I 2006 ble Valle videregående skole slått sammen med Hovden skigymnas og Hornnes videregående skole, til den nye Setesdal videregående skole.

## Referanser


## Eksterne lenker
* Avdeling Valle sine hjemmesider 
* Setesdal vidaregående skule sin hjemmeside
Bože pravde

«**Bože pravde**» (Rettferdighetsguden) er Serbias nasjonalsang. Den ble skrevet i 1872 av Jovan Đorđević. Davorin Jenko har laget melodien.
Toksisk sjokksyndrom

**Toksisk sjokksyndrom** (**TSS**) er en meget sjelden, men alvorlig sykdom som kan forekomme hos menn, kvinner og barn, Den forårsakes av en gift produsert av en bakterie som vanligvis finnes i menneskekroppen. Halvparten av tilfellene rammer menstruerende jenter og kvinner i forbindelse med bruk av tampong, og TSS kalles derfor iblant for «tampongsyken». TSS er satt i forbindelse med tampongbruk, men kan forekomme under menstruasjon selv om ikke tamponger brukes. TSS kan ha en dødelig utgang og diagnose må stilles hurtig slik at behandling kan iverksettes straks. 

## Symptomer
Uvelhet, høy feber (39oC eller mer), oppkast, diaré, hodeverk, sår hals, matthet, svimmelhet og rød varm hud, tilsvarende solbrenthet.
Herpetokultur

**Herpetokultur** er et fellesuttrykk for krypdyr- og amfibiebønder. Mange avler endemiske såvel som eksotiske krypdyr og amfibier i vivarier.
Åsa Rytter Evensen

**Åsa Rytter Evensen** (1942–2015) var en norsk lege og samlivsrådgiver.

Evensen fullførte legeutdannelsen i 1967. I 1988 tok hun en doktorgrad i eldreomsorg.

Hun var tilsatt som førsteamanuensis ved Institutt for allmennmedisin ved Universitetet i Oslo og var i mange år bydelsoverlege i Røa i Oslo i tillegg til å praktisere som allmennpraktiker. 

Evensen ble landskjent som rådgiver innen sex og samliv, men var ikke utdannet sexolog. Fra midten av 1980-årene hadde hun også en faste spalte i ukebladet *[[Kvinner og Klær]]* hvor hun bidro til å alminneliggjøre og spre informasjon om seksualitet og samliv. Hun deltok også i den offentlige samlivsdebatten på TV, radio og media generelt. I 1994 var hun medprogramleder i talkshowet *[[Kvinnene på taket|Kvinnene på Taket]]* på TV3.

Hun har utgitt bøkene *Kjære doktor Åsa!* (1991), *Sex og samliv* (1992) og vært medforfatter på *Snakk om sex* (1982) og *Langsomt blir faget vårt eget* (1984).

I 2003 ble hun tildelt Nasjonalforeningens folkehelsepris.

## Privatliv
Åsa Rytter Evensen var datter av Sverre Rytter (1912–1980) og Marianne von Krogh (1913–1993). Hun giftet seg i 1966 med lege Stein A. Evensen.

## Referanser


## Eksterne lenker
*
Karat

**Karat** har flere betydninger:
*Karat (masseenhet) – Vektenhet for edelstener
*Karat (gull) – Mål for gulls renhet
*Karat (flyselskap) – Russisk flyselskap
*24 karat – Norsk TV-serie fra 1993 på TV3
Angela Gheorghiu

**Angela Gheorghiu** (født **Angela Burlacu**, 7. september 1965 i Adjud i Romania) er en rumensk operasangerinne.

## Liv

Moren hennes var hjemmeværende husmor og faren var togfører. Hun begynte å ta sangtimer allerede i ung alder ved den lokale musikkskolen i hjembyen. 14 år gammel begynte hun på et musikkgymnasium i București, og etter artium studerte hun sang ved musikkhøyskolen i byen. Hun avsluttet studiet 23 år gammel med sin diplomforestilling som «Mimi» i Giacomo Puccinis *[[La Bohème]]*. Etter kommunismens sammenbrudd kunne hun forlate hjemlandet og ble engasjert ved Royal Opera House i London, hvor hun debuterte som «Zerlina» i Mozarts *[[Don Giovanni]]*. Hun ble raskt en av de mest berømte operasangerinner i Europa. I 1992 sang hun første gang i Wiener Staatsoper, så i Hamburg og i 1993 ved Metropolitan Opera i New York. Angela Gheorghiu har også spilt inn flere CD-er.

Mellom 1996 og 2013 var hun gift med den franske tenoren Roberto Alagna. Hun har også vært gift med ingeniøren Andrei Gheorghiu. Hun har adoptert datteren til sin søster, da søsteren og mannen hennes døde i en ulykke.

## Roller (utvalg)

* «Mimi» i *[[La bohème]]*
* «Zerlina» i *[[Don Giovanni]]*
* «Liu» i *[[Turandot]]*
* «Adina» i *[[Der Liebestrank]]*
* «Nannetta» i *[[Falstaff]]*
* «Violetta» i *[[La traviata]]*
* *«[[Carmen (opera)|Carmen]]»*
* «Floria Tosca» i *[[Tosca]]*

## Diskografi
* 1995 – *[[La traviata]]* av Giuseppe Verdi
* 1996 – *Arias*
* 1997 – *L'elisir d'amore* av Gaetano Donizetti
* 2000 – *Heroines* – arier av Giuseppe Verdi
* 2001 – *Mysterium Sacred Aries*
* 2001 – *Casta Diva*
* 2002 – *Il Trovatore*
* 2003 – *[[Carmen (opera)|Carmen]]*
* 2004 – *The Essential Angela Gheorghiu*
* 2004 – *Diva*
* 2005 – *25 Jaar Koningin Beatrix 1980-2005*
* 2005 – *Puccini*

## Referanser


## Eksterne lenker
* 
* 
* 
* Angela Gheorghius hjemmeside
*
Josue Mayard

**Josue Mayard** (født 10. mars 1980 fra Montréal i Canada) er en fotballspiller som i sesongen 2006 spilte for Pors Grenland. Han har tidligere spilt for Dallas Burns, Toronto Lynx og Vancouver Whitecaps. 

Det ble tidlig oppdaget at hen kunne bli en meget god fotballspiller. Han ble tidlig også sammenlignet med talenter som Maradona, Pele, Paolo Maldini, og en litt mer ukjent talentfull brasilianer "Eskildo", som ikke ble en like god fotballspiller, som de tidligere nevnte, på grunn av et stygt beinbrudd. Josue Mayard ønsker å følge ca. den samme veien som vennen Olivier Occean gjorde.

For Pors Grenland i 1. divisjon scoret han fire mål, fikk ett rødt kort og seks gule kort. Opprinnelig ble han forsøkt hentet til Notodden Fotballklubb, men siden klubben spilte i 2. divisjon fikk han ikke arbeidstillatelse. Før sesongen 2007 skiftet klubbene plass, og i november 2006 ble Mayard klar for Notodden.

## Referanser


## Eksterne lenker
* 
* Spillerstallen til Notodden
Zuo Ci

**Zuo Ci** (左慈) hevdes å være en semi-legendarisk skikkelse fra De tre rikers periode i kinesisk historie. Som beskrevet i romanen *[[Beretningen om de tre kongedømmer]]* var Zuo Ci en Taoist kjent under navnet *Master Black Horn* eller *Mester Svarte Horn* som ikke allierte seg med noen. Han holdt utrolige taoist krefter og var kjent for å være psykisk. Han studerte på Emeifjellet i Sichuan hvor han fant *Boken om Magi*. 

Zuo var villig til å gi bøkene sine til Cao Cao av Wei hvis han ble en troende disippel av taoismen. Cao Cao responderte ved å si: «Ofte har jeg reflektert på denne veien og min skjebne, men hva kan jeg gjøre? Det er ingen til å opprettholde regjeringen». Da Zuo Ci foreslo Liu Bei anklaget Cao Cao ham for å være en av agentene til Liu Bei og truet ham. Zuo Ci gjorde åpent narr av Cao Cao i retten og Cao Cao fikk ham arrestert. Soldatene slo Zuo Ci voldsomt, men han falt i en dyp søvn og sov hele natten gjennom. Dette gjorde Cao Cao så sint at han beordret at Zuo skulle være uten mat, men dette gjorde bare Cao Cao enda sintere da Zuo Ci gladelig gikk syv dager uten mat og drikke. Etter dette kunne ikke Cao Cao finne på noe annet å straffe Zuo med. Da Zuo Ci dukket opp på en av Cao Caos banketter, testet Cao Cao ham ved å spørre ham om han kunne få tak i blant annet en drages lever, en peon og abbor fra Song elven. Zuo klarte å skaffe alt sammen, noe som gjorde Cao Cao enda mer mistenksom. Så tilbød Zuo Cao Cao en kopp med vin, som foreslo at Zuo skulle smake først. Zuo tok en stav og delte vinen i to. Så drakk han den ene halvdelen. Cao Cao eksploderte av sinne.

Som resultat av dette beordret Cao Cao at han skulle bli henrettet, men Zuo Ci hadde forsvunnet. Hundre mann som passet til den samme beskrivelsen av Zuo ble funnet, og Cao Cao beordret dem alle til å bli henrettet. Når de alle sammen var blitt henrettet steg det svart røyk opp fra dem som formet seg til et annet bilde av Zuo Ci, som forutså Cao Cao sin død. Denne forutsigelsen fant sted i 220 da Cao Cao døde av en mistenkt hjernesvulst. 

Zuo Ci ble lagt til i det populære *[[Beretningen om de tre kongedømmer]]* videospillet Dynasty Warriors 5 grunnet stor etterspørsel, selv om Zuo Ci egentlig ikke tok del i kamp. I spillet blir han framstilt som en gammel mann som bruker en kortstokk og er i stand til å benytte seg av flere elementer som sitt våpen. Han er også statistisk sett den beste figuren i spillet (den andre er Lu Bu, tredje er Ma Chao, fjerde er Guan Yu og femte er Zhou Tai).
Roger Sandberg

**Roger Sandberg** () er en norsk motorsportsutøver fra Flisa i Hedmark. Han har kjørt både rally, rallycross og asfaltracing. I rallycross ble han blant annet Europamester for lag, mens han de siste årene har kjørt langdistanseløp på Nürburgring i grenen asfaltracing.

I 2005 startet han teamet Olrud Mobil 1 Racing sammen med Håkon Schjærin og Atle Gulbrandsen.
Liste over byer i Burkina Faso

Dette er en **liste over byer i Burkina Faso**.

Det uten sammenligning største byområde i Burkina Faso er  Ouagadougou. Området har 1&nbsp;373&nbsp;965 innbyggere (1. januar 2005). Dermed bor omkring 10% av landets befolkning i hovedstadsregionen.

I tabellen er byer med mer enn 10&nbsp;000 innbyggere tatt med. Antallet ved folketellingene i 1985 og 1996 samt et beregnet folketall 1. januar 2005 er oppgitt. Folketallet omfatter byen uten forsteder. Tabellen er sortert etter folketall i 2005.
  

## Eksterne lenker
* Institut National de la Statistique et de la Demographie

*  (engelsk, tysk, fransk og spansk)
* Befolkningstall fra http://www.citypopulation.de/BurkinaFaso.html (engelsk og tysk)
Ørje kraftverk

**Ørje Kraftverk** er et vannkraftverk ved Ørje i Marker kommune i Østfold. 
Kraftverket utnytter fallet på 10 meter i Ørjefossen og startet produksjonen i 1943.

Kraftverket ble delvis ødelagt av lynnedslag i 2004 og de to gamle aggregatene ble erstattet av et nytt aggregat som ble satt i drift våren 2007.

Midlere årsproduksjon er 9 GWh. Installert effekt er 1,7 MW og verket regnes som et småkraftverk.

Kraftverket ble våren 2025 tatt inn på NVEs liste over kraftanlegg som kulturminner.

Kraftverket er eid av Østfold energi.

## Referanser


## Kilder
* 
* NVE vannkraftdatabase
* Østfold energi
Derry (distrikt)

**Derry** er et administrativt distrikt i Nord-Irland. Det ligger i grevskapet Londonderry, og distriktet het også Londonderry inntil 1984.

## Navnet

Disputten omkring byen og grevskapets navn, Londonderry eller Derry, førte til at distriktsrådet i 1984 valgte å skifte navn fra Londonderry til Derry. Det endret også navn på Londonderry Eglinton Airport til City of Derry Airport. Men den britiske regjeringen nektet å endre det offisielle navnet på byen. Distriktet hadde pr. 2005 75,4% katolikker, som generelt foretrekker formen Derry, og 23,2% protestanter, som generelt foretrekker Londonderry. 

Navneendringen førte til at unionistene boikottet distriktsrådet. Jim Guy og David Davis brøt denne boikotten, og ble ekskludert fra Ulster Unionist Party, og ble senere gjenvalgt som uavhengige unionister i en periode. Unionistene forsøkte å få opprettet et eget distrikt, *Waterside*, i et område med protestantisk flertall, men lyktes ikke med dette. Boikotten endte i begynnelsen av 1990, og i valget i 2005 stilte for første gang ingen unionister til valg i valgkretsen West Bank.
James Scott

**James Scott** (født 1892 i Stevenston) var en skotsk fotballspiller som spilte for blant annet Liverpool FC.

Han kom til Liverpool FC fra *Ardeer Thistle* som 18-åring. Han spilte 10 kamper for klubben før første verdenskrig, og to kamper under krigen. Etter at han forlot Anfield-klubben var han innom *Dumbarton FC*, *Third Lanark* og *New York Giants*.

## Referanser


## Eksterne lenker
* Profil på LFChistory.net
Tornes

**Tornes** er en bygd og et tettsted som ligger i Hustadvika kommune i Møre og Romsdal. For 50 år siden var Tornes administrasjonssentrum i Fræna kommune, men etter kommunesammenslåingen med Hustad og Bud, ble Elnesvågen kommunesentrum. Tettstedet har  innbyggere per 1. januar .

Innbyggertallet i skolekretsen til Tornes er 899 per 1. januar 2006, og den største folketettheten er i byggefeltene ved Tornes sentrum. I sentrum er det dagligvarebutikk, bensinstasjon, bedehus, brukthandel, mekanisk verksted, kommunalt arbeidssenter, transportfirma og utleiefirma for lyd/lys, barnehage, lakkeringsverksted, campingplass og ungdomshus.

Tornes Skule er offentlig grunnskole på barnetrinnet (1.-7. klasse). Skolekretsen innbefatter grendene Løset, Tornes, Ås og Stavik.

Tornes har også en stor småbåthavn med gjestehavn og klubbhus. Det er flere store gardsbruk og to store byggefelt. Det er kommunale omsorgsboliger og kommunal badestrand og kommunal barnehage. Litt utenfor sentrum ligger et keramikkverksted, og i grenda Ås en større bedrift som lager murstein og heller av betong.

Tornes Musikkorps er en viktig kulturformidler i bygda. Korpset ble grunnlagt i 1957 og er et generasjonskorps med musikere i alle aldre. Tornes Musikkorps er et brassband.

## Referanser


## Eksterne lenker
* Kultur i Fræna på kart fra Kulturnett.no
* Fræna Kommune
* Tornes Musikkorps
* Tornes Skule
* Tornes Barnehage
Liste over episoder av Prison Break

***[[Prison Break]]*** var en amerikansk TV-serie som ble vist på TV3 i Norge. Serien strakte seg over fem sesonger med totalt 90 episoder, pluss fire spesialepisoder. Sesong 3 ble avsluttet med 9 episoder mindre enn planlagt, grunnet den pågående streiker blant manusforfattere i USA. 

## Sesong 1

## Sesong 2
:*Alle episodene går i Norge på TV3 torsdager kl. 21:30*

## Sesong 3

## Sesong 4

## Referanser
Leif Røssaak

**Leif Røssaak** (1950–2002) var en norsk skribent og kommunikasjonsrågiver som var informasjonsleder ved den israelske ambassaden i Norge i 25 år. Han var fast skribent i avisen Dagen i 30 år. Røssaak var flere ganger med i norske debatter hvor Israels politikk var tema og markerte seg som en sterk forsvarer av Israels politikk i Midtøsten.  
## Biografi
Røssaak vokste opp i Ålesund i et hjem med foreldre som var pinsevenner. Etter å ha tatt artium i 1969, reiste han til Israel, hvor han bodde på kibbutz. Da han senere kom tilbake til Norge begynte han å studere fag med relatert til Midtøsten. I 1976 ble han cand.polit. i sammenliknende politikk på hovedoppgaven *The Palestine Liberation Organization: Origin, Aims and Ideology*. Han studerte både arabisk og hebraisk. 

I 1982 utgav han boka *Israel, PLO og Libanon* på Lunde forlag. 

Røssaak døde i 2002, etter lengre tids kamp mot kreft. Han ble 52 år.

## Referanser
Lawrence Makoare

**Lawrence Makoare** (født 20. mars 1968) er en skuespiller fra New Zealand som har spilt i blant annet Ringenes Herre i rollene som Lurtz, Gothmog og Heksekongen av Angmar.

## Eksterne lenker
* 
*
Robert Gates

**Robert Michael Gates** (født 1943) har vært forsvarsminister både i George W. Bushs regjering og i Barack Obamas regjering.

Han var direktør for Central Intelligence Agency fra 6. november 1991 til 20. januar 1993.

Den 8. november 2006 ble han nominert av president George W. Bush til å etterfølge Donald Rumsfeld som USAs forsvarsminister. Senatet godkjente nominasjonen 6. desember 2006 med stemmetallene 95–2. Gates ble tatt i ed som forsvarsminister den 18. desember 2006. President Barack Obama re-nominerte Gates til forsvarsminister da han tok over presidentvervet etter Bush, til tross for at Gates er medlem av Det republikanske parti.

## Se også

* Liste over politiske nominasjoner i USA som krysset partitilhørighet

## Referanser


## Eksterne lenker
*
Modalstunnelen

**Modalstunnelen** er en tunnel på fylkesvei 569 i Modalen og Vaksdal kommuner i Vestland. Tunnelen går mellom Mo i Modalen og Setsteinelvi i Eksingedalen i Vaksdal. Tunnelen er 3451 meter lang. Den ble påbegynt i 1973 og ble åpnet 3. juli 1976. Den har to smale kjørefelt uten midtstripe og enkelte steder er veien humpete. 

I likhet med mange andre tunneler i Norge er Modalstunnelen noe plaget med kondens. Kondensen kan føre til farlige situasjoner fordi bilrutene plutselig dugger når en kjører inn i tunnelen.

## Se også
*Veitunneler i Norge

## Referanser


## Eksterne lenker
* The World's Longest Tunnel Page
Brekke kraftverk (Halden)

**Brekke kraftverk** (Brekke kraftstasjon) er et vannkraftverk i Haldenvassdraget i Halden kommune i Østfold fylke.

Produksjonen startet i 1924 og en 26,6 meter høy gravitasjonsdemning demmer opp Stenselva ved kraftstasjonen. Ved kraftstasjonen ligger Brekke sluser.

Samlet midlere årsproduksjon er 30 GWh og installert effekt er 9 MW. Anlegget har to francisturbiner. Nominell vannføring er 2 x 18,5 m³/sek.

Kraftverket er eid av Østfold energi.

En større oppgradering var ferdig i 2022. Turbiner, kontroll-anlegg og magnetisering ble byttet ut. Kraftverket ble våren 2025 tatt inn på NVEs liste over kraftanlegg som kulturminner.

## Referanser


## Kilder
* 
* NVE vannkraftdatabase
* Østfold energi

## Se også
* Brekke kraftverk i Rakkestadelva
Aljaksandr Hleb

**Aljaksandr Pawlavitsj Hleb** (eller **Gleb**, belarusisk **Алякса́ндр Па́ўлавіч Глеб**, født 1. mai 1981 i Minsk) er en belarusisk fotballspiller som spiller for den belarusiske klubben BATE Borisov.

## Karriere
Han startet sin karriere som 17-åring for BATE Borisov og de vant ligaen Belarus året etter han kom dit. Han og hans bror Vjatsjeslav Hleb ble kjøpt av VfB Stuttgart i 2000 og han ble raskt fast på laget og han fikk 137 kamper og 17 mål for Stuttgart før han dro til Arsenal sommeren 2005 der han har etablert seg på laget.
Han har 22 kamper og tre mål for .

 Kun ligakamper.

## Referanser


## Eksterne lenker
* 
*
Liste over hesteraser

**Liste over hesteraser** er en alfabetisk oversikt over hesterasene, fordelt etter størrelse (store hester og ponnier).

Det finnes trolig omkring 500 hesteraser i verden, hvorav cirka 100 kan regnes som mer eller mindre vanlige. Hester kan deles inn på mange måter og raser. En helt grunnleggende inndeling er å skille mellom små og store hesteraser. Hesteraser med en typisk skulderhøyde på mindre enn 148&nbsp;cm, defineres derfor som ponnier. Ponniene deles imidlertid inn videre etter størrelse, siden forskjellene kan være store. 

Store hester grupperes gjerne i to hovedtyper, etter kroppsform og temperament; gjerne kalt varmblods- og kaldblodshester. Varmblodshestene deles videre inn i såkalte fullblods- og halvblodshester. Disse gruppene omfatter gjerne de beste og hurtigste ridehestrasene og varmblodstraverne. Kaldblodshester har tradisjonelt vært store og sterke arbeidshester, som har vært i bruk som trekk- og kløvhester. Det finnes imidlertid også et solid miljø innen hestesporten for kaldblodshester, blant annet innen travsporten.

Hester kan også grupperes etter bruksområde, for eksempel som ridehester, kjørehester, travhester, trekkhester, arbeidshester, militærhester, familiehester osv.

## Liste over hesteraser

#Aegidienberger
#Akhal-teke
#Alter Real
#American Cream
#American paint horse
#American saddlebred
#Andalusier
#Angloaraber
#Appaloosa
#Araberhest
#Ardennes
#Australian Stock Horse
#Azteca
#Barb
#Bashkir Curly
#Belgier
#Berberhest
#Black Forest Chestnut
#Boerhest
#Boulonnais
#Brandenburger Warmblut
#Brumby
#Budjonny
#Camargue
#Campolina
#Choclaw horse
#Cleveland Bay
#Clydesdale
#Criollo
#Deliboz
#Donhest
#Dølahest
#Einsiedler
#Engelsk fullblod
#Nederlandsk varmblodshest
#Finsk varmblod
#Fjordhest/fjording
#Frederiksborghest
#Freiberger
#Frieser
#Gotlandsruss
#Gypsy vanner
#Hackney
#Haflinger
#Hannoveraner
#Heckhest
#Holsteiner
#Hucul
#Irsk Hunter
#Kiger Mustang
#Konik
#Kladruber
#Knabstruper
#Lipizzaner
#Lofothest
#Lusitano
#Mangalarga
#Mangalarga Marchador
#Maremmana
#Marwari
#Missouri Foxtrotter
#Misaki
#Morgan
#Murgese
#Mustang
#Nonius
#Nordlandshest/lyngshest
#Norsk kaldblodstraver
#Noriker
#Oldenburger
#Orlovtraver
#Palomino
#Paso Fino
#Percheron
#Peruvian Paso
#Pinto
#Podhajsky
#Quarab
#Quarter Horse
#Rocky Mountain Horse
#Schwarzwald Horse
#Shagya araber
#Shire
#Standardbred
#Suffolk Punch
#Svensk varmblodshest
#Swiss Warmblood
#Tennessee walker
#Thoroughbred (engelsk fullblod)
#Tinker
#Trakehner
#Westphalian

## Ponniraser
 
#Amerikansk shetlandsponni
#Australian pony
#Kaspisk hest
#Connemara
#Dalesponni
#Dartmoorponni
#Dülmenponni
#Exmoor ponni
#Falabella
#Frieser
#Fell ponni
#Gotlandsruss
#Hackney ponni
#Heckhest
#Highlandponni
#Islandshest
#Konik
#New Forest-ponni
#Pony of the Americas
#Shetlandsponni
#Welsh mountain ponni (seksjon A)
#Welsh ponni (seksjon B)
#Welsh ponni av Cob type (seksjon C)
#Welsh Cob (seksjon D)
#Hucul
#Quarter Ponni
27. Chincoteague Pony
# Norske hesteraser
Det er fire særnorske hesteraser, nemlig dølehest, nordlandshest/lyngshest, fjordhest og norsk kaldblodstraver.

## Se også
* Villhest
* Hest
* Ponni
* Varmblodshester
* Kaldblodshester

## Eksterne lenker
*
LJ

Lj er en bokstavkombinasjon som bukes på flere språk. 

**LJ** eller **lj** kan vise til:

* Laserjet
* Library Journal
* Linux Journal
* LiveJournal
* Lord Justice of Appeal (flertall LJJ)
* Sierra National Airlines (IATA-kode)
Mehuken vindpark

**Mehuken vindpark** er et vindkraftverk i Kinn kommune i Vestland fylke. Mehuken ligger tett ved Kråkenes fyr og toppen av fjellet er på 433 moh.

**Mehuken 1** stod ferdig i 2001, med 5 vindturbiner av typen Vestas V52-850&nbsp;kW, hver på 76 meters høyde. Installert effekt var 4,25 MW og årsproduksjon var på 12 GWh. Mehuken I var i 2001 Norges største vindpark. Dette anlegget ble revet i 2014.

**Mehuken 2** var klart i 2010. Da ble parken utvidet med 8 nye vindturbiner av typen Enercon E-70 2.3 MW.
Med 13 turbiner totalt var årsproduksjonen på ca. 65 GWh, noe som tilsvarer energiforbruket til de ca. 6000 innbyggerne i Vågsøy kommune.
Tårnene på Mehuken II er 64 meter høye og har en rotordiameter på 71 meter.

**Mehuken 3** sto klart i 2015. Da ble de 5 eldste turbinene revet og erstattet med 3 nye av samme type som Mehuken 2. Total effekt på 11 turbiner er nå 25,3 MW. Årsproduksjon er 75 GWh. Rotordiameter 71 meter, tårnhøyde 64 meter.

Anlegget ble offisielt åpnet 29. oktober 2010 av fylkesordfører i Sogn og Fjordane, Nils R. Sandal. Det eies av Kvalheim Kraft, som igjen eies av Østfold energi og Vardar.

## Referanser


## Kilder
* 
* NVE vindkraftverk
*  Kvalheim Kraft AS 
* TU: Erstatter fem vindmøller med tre nye - nær dobler produksjonen
* Mehuken Zephyr

## Eksterne lenker
* Østfold energi
Stein Ringen

**Stein Ringen** (født 1945) er en norsk samfunnsforsker som særlig har vært opptatt av demokratiets muligheter som styringform. Han har vært ansatt som professor i sosiologi og sosialpolitikk ved University of Oxford og har utgitt flere bøker innen sitt fagfelt.

## Bakgrunn og yrkeskarriere
Ringen vokste opp dels i Oslo og Bærum, og dels i Washington, D.C., der hans far var landbruksattaché ved den norske ambassaden.

Ringen tok magistergraden i statsvitenskap ved Universitetet i Oslo i 1972. Han tok en doktorgrad i 1987 med avhandlingen *The Possibility of Politics*. Gjennom en sammenlignende studie av vestlige land viser han her at politiske tiltak har stor betydning for fordeling av inntekt og andre levekårskomponenter, og at velferdsstaten dermed virker. Arbeidet kan også forstås som et forsvar for at samfunnsendring gjennom små og skrittvise reformer har bedre konsekvenser enn store, revolusjonære omveltninger. 

Etter fullførte universitetsstudier har hans karriere vekslet mellom forskning og forvaltning. Fra 1972 til 1976 var han sekretariatsleder for Levekårsundersøkelsen ved Universitetet i Bergen. Fra 1983 til 1986 fungerte han som professor i velferdstudier ved Stockholms Universitet, og fra 1986 til 1988 var han forsker i Statistisk sentralbyrå. 1988 ble han utnevnt til avdelingsdirektør i Justisdepartementet med innvandringsspørsmål som ansvarsområde. I 1990 ble han ansatt i stillingen som professor i sosiologi og sosialpolitikk ved University of Oxford. Ringen er også vært gjesteprofessor ved universiteter i Berlin, Paris, Barbados, Praha, Brno, Sydney, Jerusalem, London og Harvard.

Ringen har utgitt flere bøker, blant annet *Citizens, Families and Reform* (1997), *Reformdemokratiet* (1997) og *Veien til det gode liv* (2000). I radioens *P2-Akademiet* har han holdt foredrag som *"Demokratiet lider av dårlig demokratiforståelse"* (1997) og *"Norge og tysk kultur"* (1998). I sin bok *What Democracy is For* varsler han at demokratiet kan råtne på rot. Han hevder i den at det står spesielt ille til i Storbritannia og USA der det er utviklet et elitestyre som i liten grad tar hensyn til lokalbefolkningen.

I perioden 1998–2001 var han med i styringsgruppa i Verdikommisjonen.

## Familie
Ringen er sønn av sivilagronom, senere landbruksdirektør John Ringen (1912–2007) og bibliotekar Anna Simengård (1911–1996). Han ble gift i Storbritannia i 2002 med historiker og professor Mary Chamberlain (f. 1947).

## Bibliografi
* 2016: *The Perfect Dictatorship: China in the 21st Century*
* 2013: *Nation of Devils: Democratic Leadership and the Problem of Obedience*, Yale Univ. Press
* 2009: *The Economic Consequences of Mr Brown*
* 2008: *Hvorfor demokrati?*
* 2007: *What Democracy is for*
* 2006: *The Possibility of Politics* (new edition)
* 2005: *Citizens, Families, and Reform* (new edition)
* 2004: *Norges nye befolkning*
* 2002: *Fakler : om vitenskap og samfunn : til den Polytekniske forenings 150-årsjubileum* (medforfatter)
* 2000: *Veien til det gode liv*'
* 1999: *Ordet som er* (medforfatter)
* 1998: *The Family in Question*
* 1997: *Reformdemokratiet*

## Referanser
Skorge kraftverk

**Skorge Kraftverk** er et vannkraftverk i Stad kommune i Vestland. Deler av nedbørsfeltet ligger i Vanylven kommune.

Fallhøyden er 350 meter mellom reguleringsmagasin i Skorgevatn og Kjødspollen.

Produksjonen startet i 1936.

Total installert effekt: 1.8 MW med en peltonturbin.
Middel årsproduksjon 6 GWh og verket regnes som et småkraftverk.

Kraftverket er eid av Sogn og Fjordane energi

## Referanser


## Kilder
* 
* NVE vannkraftdatabase
* SFE
Dungannon and South Tyrone

**Dungannon and South Tyrone** er et administrativt distrikt i Nord-Irland. Administrasjonssenteret er Dungannon, og distriktet het først bare Dungannon. Det fikk sitt nåværende navn den 25. november 1999. 

Det meste av distriktet ligger i det sørlige Tyrone, men det dekker også en liten del av Armagh. 

## Steder i distriktet

* Augher, Aughnacloy
* Ballygawley, Benburb
* Caledon, Clogher, Coalisland
* Dungannon
* Fivemiletown
* Moy
Liste over byer i Burundi

Dette er en **liste over byer i Burundi**.

Det uten sammenligning største byområde i Burundi er Bujumbura. Området har 901&nbsp;345 (1. januar 2005). Dermed bor omkring 12% av landets befolkning i hovedstadsregionen.

I tabellen er byer med mer enn 4&nbsp;000 innbyggere tatt med. Antallet ved folketellingen i 1990 samt et beregnet folketall 1. januar 2005 er oppgitt. Folketallet omfatter byen uten forsteder. Tabellen er sortert etter folketall i 2005.
  

## Eksterne lenker
*  (engelsk, tysk, fransk og spansk)
* Befolkningstall fra http://www.citypopulation.de/Burundi.html (engelsk og tysk)
Vi vandrer med freidig mot

***Vi vandrer med freidig mot*** er et dikt av Henrik Ibsen, skrevet i 1853 etter en utflukt til Ulriken i Bergen. Ibsen selv kalte diktet «Rejsesang». Diktet er blitt tonesatt flere ganger, blant andre av J.U. Wehrli. 

## Sangtekst
*Vi vandrer med freidig mot, vårt sinn er lett og rapp vår fot<br />*
*I høyden, oppad mot fjellet, i dypet, til fossevellet<br />*
*/* la veien gå hvorhen den vil, vi vandrer frem med sang og spill. */*

*Her er vi i Guds natur! som bekken vill i fjellets ur<br />*
*så stevner vi frem på ferden, ti åpen oss ligger verden<br />*
*/* og derfor vi som fuglen glad vil juble høyt i sky vårt kvad. */*

*Vi er jo en lystig flokk, av mot og sanger har vi nok.<br />*
*La storme kun ut på fjorden, la true med lyn og torden!<br />*
*/* Vi fukter strupen, går vår gang og hilser fjell og fjord med sang. */*

## Innspillinger av J.U. Wehrlis melodi (i utvalg)
*Harry Douglas and Deep River Boys, Mikkel Flagstads orkester. Utgitt på singlen His Master's Voice AL&nbsp;6098.

## Referanser
Mario Andretti

**Mario Gabriele Andretti** (født 28. februar 1940 i Montona d'Istria i  Italia) er en tidligere racerfører. Han vant VM i Formel 1 i 1978 og har vunnet løp i mange mesterskap verden over. 

Mario Andretti utvandret fra Italia, og kjørte alltid som amerikansk statsborger.

Mario var tvillingbror til Aldo Andretti. Marios sønn, Michael Andretti, gjorde det også bra i racing. Han kjørte Formel 1 for McLaren i 1993. Senere startet han sitt eget team i Indy Car, Andretti Green Racing, hvor blant annet hans sønn, Marco Andretti, har kjørt.

Marco Andretti er barnebarnet til Mario Andretti og har blant annet konkurrert mot norske Atle Gulbrandsen.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, kursiv indikerer *[[raskeste runde]]*)

## Referanser


## Eksterne lenker
* 
*
Sosial norm

**Sosiale normer** er såkalt skikk og bruk, det vil si skrevne og uskrevne regler for god oppførsel.

Formelle normer (skriftlige regler) er nedfelt i landets lovverk, reglement på institusjoner og borettslag og så videre. Disse reglene er relativt godt kjente og utvetydige. Vanligvis er det liten tvil om disse reglene blir brutt, og dette kan medføre straff og/eller sosialt stigma.

Uformelle normer (uskrevne regler) innarbeides over tid i alle kulturer og samfunnslag, men disse kan variere og dermed skape konflikt. Disse ofte ubevisste sedvanene følges nøye og formidles videre, siden hverdagen blir lettere når andre blir som oss: «Slik gjør vi det her i huset». Misjon kan også være et behov for selvrealisering ved ønsket om at andre skal tenke slik som «oss».

## Se også
*Sosialisering
*Normer 
*Dannelse
Larne (distrikt)

**Larne** er et administrativt distrikt i Nord-Irland. Det har navn etter administrasjonssenteret Larne, som er en av de mest moderne havnene i Storbritannia.

## Steder i distriktet

* Ballycarry, Ballystrudder
* Carncastle
* Glenarm, Glynn
* Larne
* Magheramorne
Sogn og Fjordane Energi

**Sogn og Fjordane Energi AS** (**SFE**) er en vannkraftprodusent og kraftleverandør med hovedkontor på Sandane i Gloppen kommune i Sogn og Fjordane. Selskapet ble skipet av Sogn og Fjordane fylkeskommune i 1968 som Sogn og Fjordane Kraftverk.

## Historie
I 1955 ble Vestlandske Kraftsamband etablert for å bygge ut overførings- og samkjøringslinjer på Vestlandet. Selskapet fikk sitt hovedkontor på Sandane. Kåre Herland var selskapets direktør. Sogn og Fjordane fylkeskommune etablerte i 1968 selskapet Sogn og Fjordane Kraftverk. Vestlandske Kraftsamband ble samtidig avvliklet og det nye fylkeskraftverket tok over kaftsambandets kontorer. Direktør Herland fra Kraftsambandet ble direktør Sogn og Fjordane Kraftverks første direktør.

SFE har bygd ut, eller har utarbeidet planer for utbygging av en rekke vassdrag. 
* Årskoravassdraget ble utbygd i 1971
* I Osenvassdraget ble bygd ut i Gloppen kommune, med Sagefossen og Skogheim kraftverk i 1986–1987
* I Vetlefjorden i Balestrand kommune ble Mel kraftstasjon utbygd i 1989
* Gaularvassdraget har SFE arbeidet med i mange år, men vassdraget ble vernet i 1993
* Naustdalvassdraget og Gjengedalsvassdraget har SFE arbeidet mot i mange år, men de har vært midlertidig vernet, men i 2003 ble de frigitt for utbygging

1. januar 2003 inngikk SFE i en større fusjon med Ytre Fjordane Kraftlag (YFK), Gloppen Elektrisitetsverk (GEV), Firdakraft og Eid Energi og etablerte et nytt og større kraftkonsern. 

## Eiere
SFEs største eier er Sogn og Fjordane fylkeskommune og BKK. I tillegg er seks kommuner deleiere. Fordelingen av andelene er slik: 
*Sogn og Fjordane fylkeskommune 47,76 % 
*Bergenshalvøens Kommunale Kraftselskap 38,51 % 
*Flora kommune 4,71 % 
*Gloppen kommune 3,33 % 
*Bremanger kommune 2,51 % 
*Askvoll kommune 1,50 % 
*Selje kommune  1,45 % 
*Eid kommune 0,15 %

## Kraftverk
SFE bygger på 100 år lang historie som vannkraftprodusent og er en av de største produsentene av fornybar energi på Vestlandet. 

SFE eier de følgende sju kraftverkene:

*Innvik kraftverk (30%)
*Leirdøla 35&nbsp;% eierandel.
*Skorge
*Skogheim
*Øksenelvane
*Skogheim
*Sagefossen
*Åskåra
*Fossheim i Jølster (30 prosent)

SFE leier de følgende tre kraftverkene av Gloppen kommune
*Eidsfossen
*Trysilfossen
*Evebøfossen

## Referanser


## Eksterne lenker
*Hjemmeside
*NRKs fylkesleksikon om SFE
Representantenes hus

**Representantenes hus** kan være:

* Representantenes hus (USA)
* Representantenes hus (Bosnia-Hercegovina)
* Representantenes hus (Burma) (Pyithu Hluttaw)
* Representantenes hus (Egypt)
* Representantenes hus (Fiji)
* Representantenes hus (Belarus)
* Representantenes hus (Kypros)
* Representantenes hus (Irland), uformell betegnelse for Dáil Éireann
Lisburn (distrikt)

**Lisburn** er et administrativt distrikt i Nord-Irland. Det har navn etter administrasjonssenteret Lisburn, og ligger dels i Antrim og dels i Down. I 2002 fikk det status som *[[Bystatus#Engelsktalende land|city]]* i forbindelse med Elizabeth IIs gulljubileum. 

Etter folketall er Lisburn det nest største distriktet i provinsen.

## Steder i distriktet

* Aghalee
* Dromara, Drumbo, Dunmurry
* Glenavy
* Hillsborough
* Lisburn
* Moira